A publicidade

- A publicidade
- 1 - Introdución
- 2 - Secuencia de contidos e actividades en lingua galega
  - 2.1 Comunicación oral e escrita
    - 2.1.1 A publicidade nos medios de comunicación escritos (aspectos teóricos)
    - 2.1.2 Xuventudegaliza.net
  - 2.2 Comunicación escrita
    - 2.2.1 Características da linguaxe nos medios de comunicación (aspectos teóricos)
    - 2.2.2 Movendo masas
  - 2.3 Coñecemento da lingua
    - 2.3.1 A acentuación das palabras (aspectos teóricos)
    - 2.3.2 Revisión das clases de palabras: o verbo (aspectos teóricos)
    - 2.3.3 Que me queres, amor?
  - 2.4 Educación literaria
    - 2.4.1 A literatura galega na época medieval (aspectos teóricos)
    - 2.4.2 Lectura de textos literarios medievais
  - 2.5 Lingua e sociedade
    - 2.5.1 Historia da lingua galega (aspectos teóricos)
- 3 Contenidos y actividades en lengua castellana
  - 3.1 Comunicación oral
    - 3.1.1 La frase publicitaria
    - 3.1.2 Yo soy aquel negrito del África tropical
  - 3.2 Comunicación escrita
    - 3.2.1 La publicidad según el objetivo
  - 3.3 Conocimiento de la lengua
    - 3.3.1 Revisión ortográfica: acentuación (aspectos teóricos)
    - 3.3.2 Revisión de las clases de palabras: pronombres y verbos (aspectos teóricos)
    - 3.3.3 Revisión de la oración simple: clases de sintagmas (aspectos teóricos)
    - 3.3.4 Boicot a la reunión sobre el racismo
  - 3.4 Educación literaria
    - 3.4.1 La literatura medieval en lengua castellana (aspectos teóricos)
    - 3.4.2 Lectura de textos literarios medievales
- 4. Resumo de contidos
  - 4.1. Resumo de contidos en lingua galega
  - 4.2 Resumen de contenidos en lengua castellana
- 5. Exercicios de autoavaliación
- 6. Apéndice
- 7. Solucionarios
  - 7.1 Solucións das actividades en lingua galega
  - 7.2 Solución de las actividades en lengua castellana
  - 6.3 Solucións dos exercicios de autoavaliación
- 8. Bibliografía e recursos

« Anterior | Siguiente »

# 2.1.1 A publicidade nos medios de comunicación escritos (aspectos teóricos)

Pódese definir a publicidade como unha forma de comunicación persuasiva baseada na divulgación de anuncios -maioritariamente de carácter comercial- co obxectivo de atraer posibles compradores, espectadores, usuarios, etc.

Os principais medios da publicidade son carteis, prensa periódica, radio, televisión, internet, cartas, impresos e catálogos, reclamos luminosos, proxeccións, reunións e presentacións públicas dos produtos.

O soporte publicitario varía en función do tipo de produto e dos obxectivos que se persigan. Por exemplo, se se pretende conseguir unha cobertura inmediata, os medios máis idóneos son a radio e a prensa; entanto que se o que se quere é darlle ao produto unha gran difusión e que cause un forte impacto, o soporte ideal é a televisión.

Neste punto ímonos centrar na publicidade nos medios de comunicación escritos: xornais, revistas, folletos...

Funcións e finalidade da publicidade

O obxectivo básico da publicidade é o de persuadir ou convencer os destinatarios sobre as calidades dun produto ou dun servizo. Non obstante, existe outra finalidade non menos relevante que é a de informar.

Para alcanzar o obxectivo fundamental de convencer o receptor, cómpre que se produzan os condicionantes seguintes:

- Chamar a atención do receptor.

- Espertar o seu interese (motivar).

- Crearlle desexo e, consecuentemente, influír sobre a súa conduta.

- Conducilo á acción (compra do produto).

As principais funcións da publicidade son a informativa (orientar o consumidor), económica (é un dos piares da sociedade de consumo) e financiadora (facilita e permite a subsistencia dos medios de comunicación e de moitas actividades deportivas, artísticas, sociais...).

Segundo os contidos e o xeito de transmitilos, tamén se poden salientar outras funcións: substitutiva (os produtos ofrecen unha imaxe mellorada respecto da realidade), estereotipadora (tende a igualar os gustos dos consumidores) e, en xeral, desproblematizadora (presenta a parte máis positiva e divertida da vida).

Destinatarios da publicidade

- O público en xeral.

- Determinadas clases sociais.

- Determinado sexo (masculino ou feminino).

- Determinado grupo de idade (mozos e mozas, terceira idade...).

Elementos que interveñen na comunicación

Hai comunicación sempre que se transmite unha información. Un anuncio publicitario é un acto de comunicación e nel interveñen os seguintes elementos:

- Emisor: quen elabora e transmite a información; pode ser unha persoa, un grupo ou unha máquina. Por exemplo, o equipo de publicidade dunha determinada empresa que produce unha marca de desodorantes.

- Receptor: quen recibe e interpreta dita información. Por exemplo, o público que le o anuncio nunha revista semanal. Neste caso, a empresa pretenderá que a información chegue a un grupo específico de idade, sexo, etc. Por exemplo, os mozos varóns entre quince e trinta anos.

- Canle: medio físico polo que se transmite a mensaxe; pode ser natural (aire, luz, son) ou artificial (radio, televisión, computador, papel, teléfono...), pero o receptor sempre as percibe a través dun dos seus sentidos.

- Código: é un sistema estruturado de signos mediante o cal se constrúe a mensaxe. Ten que ser compartido polo emisor e máis polo receptor. O máis empregado na comunicación humana é a linguaxe verbal. No caso do anuncio nunha revista, xunto á linguaxe verbal utilízase a linguaxe propia das imaxes (liñas, perspectiva, volume, cor...).

- Contexto: o conxunto de factores lingüísticos e extralingüísticos necesarios para comprender axeitadamente unha mensaxe.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License