A publicidade

- A publicidade
- 1 - Introdución
- 2 - Secuencia de contidos e actividades en lingua galega
  - 2.1 Comunicación oral e escrita
    - 2.1.1 A publicidade nos medios de comunicación escritos (aspectos teóricos)
    - 2.1.2 Xuventudegaliza.net
  - 2.2 Comunicación escrita
    - 2.2.1 Características da linguaxe nos medios de comunicación (aspectos teóricos)
    - 2.2.2 Movendo masas
  - 2.3 Coñecemento da lingua
    - 2.3.1 A acentuación das palabras (aspectos teóricos)
    - 2.3.2 Revisión das clases de palabras: o verbo (aspectos teóricos)
    - 2.3.3 Que me queres, amor?
  - 2.4 Educación literaria
    - 2.4.1 A literatura galega na época medieval (aspectos teóricos)
    - 2.4.2 Lectura de textos literarios medievais
  - 2.5 Lingua e sociedade
    - 2.5.1 Historia da lingua galega (aspectos teóricos)
- 3 Contenidos y actividades en lengua castellana
  - 3.1 Comunicación oral
    - 3.1.1 La frase publicitaria
    - 3.1.2 Yo soy aquel negrito del África tropical
  - 3.2 Comunicación escrita
    - 3.2.1 La publicidad según el objetivo
  - 3.3 Conocimiento de la lengua
    - 3.3.1 Revisión ortográfica: acentuación (aspectos teóricos)
    - 3.3.2 Revisión de las clases de palabras: pronombres y verbos (aspectos teóricos)
    - 3.3.3 Revisión de la oración simple: clases de sintagmas (aspectos teóricos)
    - 3.3.4 Boicot a la reunión sobre el racismo
  - 3.4 Educación literaria
    - 3.4.1 La literatura medieval en lengua castellana (aspectos teóricos)
    - 3.4.2 Lectura de textos literarios medievales
- 4. Resumo de contidos
  - 4.1. Resumo de contidos en lingua galega
  - 4.2 Resumen de contenidos en lengua castellana
- 5. Exercicios de autoavaliación
- 6. Apéndice
- 7. Solucionarios
  - 7.1 Solucións das actividades en lingua galega
  - 7.2 Solución de las actividades en lengua castellana
  - 6.3 Solucións dos exercicios de autoavaliación
- 8. Bibliografía e recursos

« Anterior | Siguiente »

# 2.2.1 Características da linguaxe nos medios de comunicación (aspectos teóricos)

Na unidade anterior iniciamos o estudo dos medios de comunicación social e abordamos polo miúdo as características das noticias e das entrevistas. Reflexionemos agora sobre as características do estilo utilizado cando se redactan noticias.

A noticia: estilo e características da súa linguaxe

- Estilo. As catro regras da linguaxe xornalística son:

- Claridade: elíxense palabras claras e sinxelas antes que confusas ou complexas. Hai que evitar, por exemplo, o uso de tecnicismos e de cultismos, que dificultan a comprensión dos lectores non especialistas.

- Brevidade: a concisión é imprescindible na linguaxe xornalística porque se quere transmitir a maior información posible nun tempo e espazo definidos (recoméndase usar oracións que non superen nunca o número de vinte palabras).

- Obxectividade: o léxico empregado debe ser referencial e denotativo, isto é, sen connotacións ideolóxicas ou propagandísticas, buscando a exactitude e concreción e evitando ambigüidades que resten credibilidade ao feito que se narra.

- Orde lóxica na oración: suxeito + verbo + complementos. Esta orde pode alterarse cando se lle concede máis importancia a un determinado compoñente da oración.

- Linguaxe. Seguindo as regras antes expostas, a linguaxe empregada nos xornais ten unhas características moi definidas no uso das clases de palabras:

- Substantivos: empregaranse substantivos concretos e precisos. Prefírese a linguaxe coloquial á culta. Exemplos: prefírese cabalo a equino, retraso a dilación, mexillón a bivalvo, etc.

- Adxectivos: o emprego de adxectivos valorativos denota subxectivismo por parte do redactor. Exemplos: dicir que algo é fantástico, bo ou marabilloso, implica un xuízo de valor do que se debe fuxir no tratamento das noticias. Debe empregarse o adxectivo unicamente cando a información o precise para unha mellor comprensión do texto.

- Verbos: recoméndase que os verbos vaian en voz activa e en modo indicativo. Prefírense os tempos en presente para dar sensación de actualidade. Se entre a noticia e a publicación transcorren días, empregarase, loxicamente, o pasado. Utilizarase tamén o futuro cando sexa preciso.

- Frases feitas e tópicos: hai, na linguaxe xornalística, tendencia ao clixé, isto é, á utilización de frases feitas e lugares comúns, que fan máis familiar o estilo para os posibles lectores. Algunhas veces as frases empréganse incorrectamente. Exemplos: por outra banda (uso excesivo desta expresión), con base en (en vez de “sobre a base de”, “baseándose en”...)...

- Sintaxe: as frases na linguaxe xornalística deben ser curtas. Prefírense as oracións simples ás complexas. Hai que evitar o excesivo número de nexos, prefírense as comas, o punto e coma e o punto, antes que as conxuncións. Os parágrafos tamén deben ser curtos, cunha extensión non superior ás quince liñas.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License